**POLJOPRIVRDNA, PREHRAMBENA I VETERINARSKA**

**ŠKOLA STANKA OŽANIĆA**

**DR. FRANJE TUĐMANA 24H, ZADAR**

**RKP: 18784**

**MB:00396613**

**OIB: 61683945214**

**OBRAZLOŽENJE FINANCIJSKOG PLANA ZA 2023. GODINU I PROJEKCIJA ZA 2024. I 2025. GODINU**

1. **Sažetak djelokruga rada proračunskog korisnika**

Poljoprivredna, prehrambena i veterinarska škola Stanka Ožanića obrazuje četiri četverogodišnja zanimanja, tri trogodišnja i dva pomoćna zanimanja za djecu s teškoćama u razvoju. Nastava se odvija u dvije smjene, a međusmjene se koriste za nastavu izbornih predmeta, za održavanje sjednica razrednih i nastavničkih vijeća. Redovna, izborna i dopunska nastava izvodi se prema nastavnim planovima i programima, koje je donijelo Ministarstvo znanosti i obrazovanja, operativnom godišnjem izvedbenom odgojno obrazovnom planu i programu te Školskom kurikulumu za školsku godinu 2022./2023. Školu polazi ukupno 340 učenika raspoređenih u 18 razrednih odjeljenja.

1. **Obrazloženje programa, aktivnosti i projekata**

Prioritet škole je kvalitetni odgoj i obrazovanje učenika, što nastojimo ostvariti kroz:

* stalno usavršavanje nastavnika (seminari, stručni skupovi, aktivi) i podizanjem nastavnog standarda na višu razinu.
* poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije, a naročito kroz rad u učeničkoj zadruzi „ Vridne ruke“.
* organiziranjem zajedničkih aktivnosti učenika i nastavnika tijekom vannastavnih aktivnosti i druženja kroz kolektivno upoznavanje kulturne baštine.
* poticanjem razvoja pozitivnih vrijednosti i natjecateljskog duha kroz nagradne i izlete najaktivnijim učenicima koji sudjeluju u radu učeničke zadruge.

**PROGRAM 2204 -SREDNJE ŠKOLSTVO STANDARD**

**Opis programa**

Program „ 2204 - Srednje školstvo standard“ namijenjen je financiranju temeljnih potreba za poslovanje Škole. Iz sredstava navedenog programa pokrivaju se materijalni rashodi Škole i financiraju plaće djelatnika. Ukupni iznos rashoda za 2023.g. planiranih na razini programa iznosi 1.309.557,85 eura, a program obuhvaća aktivnost „A2204-01 Djelatnost srednjih škola“ i aktivnosti „A2204-07 Administracija i upravljanje“

**Aktivnost A2204-01 - Djelatnost srednjih škola**

|  |  |  |  |  |  |
| --- | --- | --- | --- | --- | --- |
| Aktivnost | Plan 2022. | Plan 2023. | Procjena 2024. | Procjena 2025. | Indeks 2023/2022 |
| A2204-01 | 117.394,93 EUR | 118.230,93 EUR | 118.230,93 EUR | 118.230,93 EUR | 100,71 |

**Opis aktivnosti**

Unutar programa 2204, aktivnosti „A2204-01“, Škola je planirala rashode primjenom financijskih pokazatelja iz Uputa za izradu proračuna i financijskog plana upravnih tijela, proračunskih i izvanproračunskih korisnika Zadarske županije za razdoblje 2023.-2025. Poštivajući ugovoreni godišnji limit, Škola je planirala rashode u iznosu od 118.230,93 EUR. Planirajući rashode, prvo smo predvidjeli fiksne troškove koji se planiraju na osnovi potrošnje tekuće godine, tj. troškove energije, komunalne usluge (voda, odvoz smeća, deratizacija), telefonske usluge i poštarinu, pedagošku dokumentaciju, nastavni i uredski materijal. Indeksa 100,42 ukazuje na jako malo povećanje u planu u odnosu na prošlu godinu.

**Aktivnost A2204-07 – Administracija i upravljanje**

|  |  |  |  |  |  |
| --- | --- | --- | --- | --- | --- |
| Aktivnost | Plan 2022. | Plan 2023. | Procjena 2024. | Procjena 2025. | Indeks 2023/2022 |
| A2204-07 | 1.057.760,76 EUR | 1.191.326,92 EUR | 1.221.110,09 EUR | 1.251.637,85 EUR | 112,63 |

**Opis aktivnosti**

Iz ove aktivnosti Škola financira plaće djelatnicima, jubilarne nagrade, otpremnine i ostale rashode zaposlenih, sredstvima dobivenim od Ministarstva znanosti i obrazovanja. U 2023. godini Škola je planirala više rashode zaposlenih radi procjene većeg broja zaposlenika koji dogodine ostvaruju materijalna prava, mogućeg porasta osnovice plaće i ostalih procjena potreba Škole (indeks 112,63).

**PROGRAM 2205 -SREDNJE ŠKOLSTVO – IZNAD STANDARDA**

**Opis programa**

Program „ 2205 - Srednje školstvo – iznad standarda“ namijenjen je za podizanje kvalitete i standarda u školstvu. Kroz navedeni program nastoji se podići nastavni standard na višu razinu, uključiti učenike u što više aktivnosti, motivirati i povećati sposobnosti učenika njihovim sudjelovanjem i radom u učeničkoj zadruzi.

**Aktivnost A2205-12 - Podizanje kvalitete i standarda u školstvu**

|  |  |  |  |  |  |
| --- | --- | --- | --- | --- | --- |
| Aktivnost | Plan 2022. | Plan 2023. | Procjena 2024. | Procjena 2025. | Indeks 2023/2022 |
| A2205-12 | 177.521,43 EUR | 160.618,77 EUR | 164.634,25 EUR | 168.750,14 EUR | 90,48 |

**Opis aktivnosti**

Kroz aktivnost „A2205-12 Podizanje kvalitete i standarda u školstvu“ Škola ostvaruje prihode zakupom dijela prostora Škole udruzi Olea koja se bavi ispitivanjem kakvoće maslinovog ulja. Škola također daje u najam prostor za aparate za kavu i ostale tople napitke, što Školi osigurava jedan siguran prihod. Također škola ima vlastiti prihode od prodaje učeničkih ručnih radova kroz rad učeničke zadruge „Vridne ruke“ te prodaje cvijeća i ostalih sadnica, koje učenici uz stručnu podršku nastavnika stručnih predmeta uzgajaju u školskom stakleniku u sklopu stručne prakse. Škola s tim prihodima pokriva rashode potrebne za funkcioniranje zadruge, troškove putovanja na smotre učeničkih zadruga i sl. Pod navedenom aktivnosti spadaju i prihodi koje škola dobije od Ministarstva znanosti i obrazovanja, poput: prihoda za plaće po sudskim presudama, prihoda za prijevoz učenika s teškoćama u razvoju, prihoda za knjige, prihode za ocjenjivanje ispita na maturi i sl. Škola je planirala rashode na razini aktivnosti u iznosu od 160.618,77 eura, malo manje od prošle godine (indeks 90,48).

**PROGRAM 4302 – PROJEKTI EU**

**Opis programa**

Unutar programa „4302 Projekti EU“ u 2023. godini, planirana su sredstva u iznosu od 4.612,59 eura. Program se sastoji od projekta „T4302-56 Apprenticheship“ i projekta „T4302-66 Erasmus+KA 102 S.Ožanić“.

**Projekt T4302-56 - Apprenticeship HUBS**

|  |  |  |  |  |  |
| --- | --- | --- | --- | --- | --- |
| Aktivnost | Plan 2022. | Plan 2023. | Procjena 2024. | Procjena 2025. | Indeks 2023/2022 |
| T4302-56 | 3.089,12 EUR | 1.125,44 EUR | 1.153,58 EUR EUR | 1.182,42 EUR | 36,43 |

**Opis projekta**

Poljoprivredna, prehrambena i veterinarska škola Stanka Ožanića je partner Agenciji za ruralni razvoj Zadarske županije (AGRRA) u projektu Erasmus + "Apprenticeship HUB". Cilj projekta "Apprenticeship HUB" jest doprinijeti povećanim mogućnostima zapošljavanja učenika i studenata te boljoj osposobljenosti koja odgovara potrebama malih poljoprivrednih gospodarstava kroz angažiranje poljoprivrednih malih i srednjih poduzeća (MSP) u programima naukovanja.

**Projekt T4302-66 – ERASMUS+KA 102 S.OŽANIĆ**

|  |  |  |  |  |  |
| --- | --- | --- | --- | --- | --- |
| Aktivnost | Plan 2022. | Plan 2023. | Procjena 2024. | Procjena 2025. | Indeks 2023/2022 |
| T403-66 | 3.361,77 EUR | 3.487,15 EUR | 3.487,15 EUR  | 3.487,15 EUR | 103,73 |

**Opis projekta**

Mobilnost je organizirana u sklopu projekta “Tradicionalna zanimanja u novom okruženju: struka bez muka”, koji je započet još 2020. godine, ali je zbog COVID pandemije projekt odgađan u više navrata. Cilj ovog projekta je stjecanje novih stručnih znanja, novih iskustava, upoznavanje sa suvremenim tehnologijama vezanim iz pojedinu struku, kao i osiguranje kvalitetnih znanja, vještina i kompetencija koje će učenike pripremiti za buduće tržište rada. Također, Škola ovim projektom želi potaknuti upis novih učenika i dodatno promovirati deficitarna zanimanja.

1. **Zakonske i druge pravne osnove na kojima se zasniva program rada Škole**

- Zakon o odgoju i obrazovanju, NN br. 87/08.,86/09.,92/10.,16/12.,152/14

**-** Zakon o ustanovama, NN br. 76/93.,29/97., 47/99., 35/08.

**-** Zakon o proračunu NN br. 87/08.,12 i 15/15.

- Pravilnik o proračunskim klasifikacijama NN br. 26/10 i Pravilnik o proračunskom računovodstvu i računskom planu NN br.124/1

- Upute za izradu prijedloga proračuna i financijskog plana upravnih tijela, proračunskih i izvanproračunskih korisnika zadarske županije za razdoblje 2023. – 2025. godine

- Godišnji izvedbeni odgojno – obrazovni plan i program rada za šk/god. 2022/2023.

- Školski kurikulum Poljoprivredne, prehrambene i veterinarske škole Stanka Ožanića.

1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje planove, prema planu i programu koje je donijelo Ministarstvo znanosti i obrazovanja. Također planovi se donose za nastavnu, a ne fiskalnu godinu. To je uzrok mnogim odstupanjima u izvršenju financijskih planova, npr. pomak određenih aktivnosti unutar školske godine iz jednog polugodišta u drugo, što uzrokuje promjene u izvršenju financijskog plana za dvije fiskalne godine.

Ciljevi Škole su podići kvalitetu nastave na još višu razinu te uključiti učenike u razne aktivnosti i tako poticati i razvijati njihovu kreativnost i sposobnosti. Naši učenici redovito odlaze na županijska i državna natjecanja iz struka za koje se obrazuju i nerijetko zauzimaju visoka mjesta. Škola puno ulaže u širenje znanja učenika, pomaže nastavnicima da ih pripreme za strukovno obrazovanje. Kako bi uspješnije radili s djecom, redovno šaljemo nastavnike naše Škole na razne seminare i obučavanja.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Škole su:

* pomoći proračunskim korisnicima iz proračuna koji im nije nadležan, skupina 636, državni proračun za financiranje rada zaposlenih radnika,
* opći prihodi i primici, skupina 671, županijski proračun za materijalne troškove poslovanja te održavanje i obnovu nefinancijske imovine,
* prihodi za posebne namjene, skupina 652 (prihodi dobiveni radom učeničke zadruge)
* prihodi od prodaje proizvoda i robe te pruženih usluga, skupina 661 (prihodi od najma prostora)

Procjenjuje se kako će prihodi u sljedećem razdoblju biti uvećati za 2% u odnosu na Nacrt prijedloga Izmjena i dopuna proračuna za 2022.godinu i projekcija za 2023. i 2024. godinu. Procjena kretanja općih prihoda u odnosu na prethodnu godinu je povećanje u 2023. godini za 2%, u 2024. za 2,5% i u 2025. za 2,5%. Prihodi za decentralizirane funkcije ostaju na razini prethodne godine.

1. **Pokazatelji uspješnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica**  | **Polazna vrijed.** | **Izvor podataka** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** |
| Povećanje broja učenika uključenih u različite školske projekte/ priredbe/manifestacije | Učenike se potiče na izražavanje kreativnosti, talenata i sposobnosti ovakvim akt. | Broj učenika uključenih u projekte/manifestacije | 50 | škola | 60 | 70 | 80 |
| Povećanje broja učenika koji sudjeluju na županijskim.i drž.natjecanjima | Učenike se potiče na izražavanje sposobnosti kroz aktivnosti i testira se kvaliteta rada nastavnika s nadarenim učenicima | Broj učenika koji sudjeluju na natjecanjima | 45 | škola | 55 | 60 | 65 |
| Uključenje većeg broja učenika s teškoćama u razvoju u nastavu | socijalna uključenost i integracija učenika s teškoćama u razvoju u redoviti obrazovni sustav | Broj učenika po prilagođenom programu | 18 | škola | 20 | 22 | 24 |

Ravnateljica:

Jelena Gulan, mag. ing.